**Vízia, poslanie a účel zariadenia**

Poslaním nášho zariadenia je poskytovať sociálne služby v zmysle zákona o sociálnych službách.

Víziou nášho zariadenia je zabezpečenie takého prostredia, ktoré podporuje čo najvyššiu mieru sebestačnosti a autonómie klienta a zároveň poskytuje odborne správne a bezpečné služby.

Chceme poskytovať služby spĺňajúce požiadavky na kvalitu, ktoré zároveň dbajú aj na subjektívnu spokojnosť klienta. Klient je našim partnerom a jeho názor je pre nás dôležitý.

**Plán poskytovania sociálnej služby** sa uskutočňuje individuálne na každého klienta a je spracovaný ako individuálny plán klienta.

**Strategické ciele zariadenie na obdobie rokov 2020 - 2025**

|  |  |
| --- | --- |
| Ciele | Termín naplnenia |
| * Cieľ č. 1: Vypratanie voľných priestorov v ľavej časti budovy vo vstupe – odvoz odpadov (plastové nádoby, kartóny, nefunkčné súčiastky, televízory, postele, rôzny nepotrebný materiál): * Príprava na využitie uvoľnených priestorov – konzultácie s odborníkmi, vypracovanie projektov, vybavenie povolení a súhlasov * Úprava vstupného priestoru na spoločenskú miestnosť pre klientov (stretávanie s rodinou, stretnutia zamestnancov - porady, školenia); * Vybudovanie spoločnej šatne, WC a sprchy pre personál (upratovačky, opatrovateľky) – oddelene ženy, muži * Vytvorenie skladu na čistiace a dezinfekčné prostriedky * Vytvorenie práčovne, žehliarne a sušiarne |  |
| * Cieľ č. 2: Vybudovanie oddychovej zóny pre klientov a rodinných príslušníkov z východnej strany objektu * Príprava podkladov pre realizáciu zámeru – konzultácie s odborníkmi, ohlásenie stavebných úprav, projektová príprava, príslušné ohlásenia na OÚ, * Oplotenie časti areálu z južnej strany, vybudovanie vstupnej bráničky, * Vytvorenie stavebného otvoru v obvodovom plášti - vchodové dvere, vybudovanie sociálneho zázemia na I.NP (WC, umývadlo, sprcha), * Vybudovanie prestrešeného altánku , montáž lavičiek, slnečníkov * Rozšírenie aktivizačných činností – vybudovanie a vysadenie kvetinového záhonu, zeleninovej a bylinkovej záhradky * Žiadosť o poskytnutie finančnej podpory zo strany OÚ – časť klientov sú obyvatelia obce |  |
| Cieľ č. 3: Rekonštrukcia a modernizácia výťahu č.2 |  |
| Cieľ č. 4: Zabezpečenie náhradného zdroja núdzového osvetlenia |  |
| Cieľ č. 5: Realizácia projektu zvýšenia protipožiarnej bezpečnosti objektu dobudovaním únikových a požiarnych schodísk |  |

Ciele strategickej vízie boli vypracované na základe návrhov a spätnej väzby prijímateľov sociálnej služby ich rodinných príslušníkov, zamestnancov zariadenia. Následne boli prerokované v rámci samosprávy klientov a porady zamestnancov.

**Prístup ku klientovi**

Klient je pre nás autonómnou osobnosťou so svojim životným príbehom, ktorý má svoje individuálne potreby a požiadavky, určitý sociálny a zdravotný stav. Rešpektujeme jeho právo na vlastný názor, postoj a vyjadrenie požiadaviek a to aj v prípade, keď je právoplatným súdnym rozhodnutím obmedzený v spôsobilosti na právne úkony.

Jeho individualita je predmetom nášho záujmu a zahŕňame ju do plánovania našich služieb. Našou snahou je pri poskytovaní sociálnej služby brať ohľad na životný rytmus našich klientov a ich zvyklosti. Zároveň sa však snažíme našich klientov

1. viesť k vzájomnému spolužitiu, rešpektovaniu práv a záujmov ostatných spolubývajúcich, ako aj k rešpektovaniu spoločenských noriem
2. viesť k spoluzodpovednosti za svoje zdravie, zodpovednosti za dodržiavanie určitých postupov a pravidiel, ktoré sú v spoločnosti bežné a očakávané (napríklad v oblasti hygieny, konzumácie alkoholu, vyjadrovania sa voči iným ľuďom)
3. viesť k spoluzodpovednosti za plánovanie, realizáciu, výsledky a dopady poskytovaných služieb ako aj k rešpektovaniu odborných pokynov nášho personálu
4. viesť k chápaniu adekvátnosti vlastných požiadaviek v závislosti na svojich finančných a materiálnych zdrojoch.

V našich službách zameraných na klienta

1. Umožňujeme klientom realizovať základné ľudské práva a slobody.
2. Zachovávame ľudskú dôstojnosť klientov.
3. Aktivizujeme klientov k posilneniu sebestačnosti podľa ich schopností a možností a prihliadame na ich individuálne potreby.
4. Zabraňujeme sociálnemu vylúčeniu klientov a podporujeme ich začleňovanie sa do spoločnosti.
5. Umožňujeme klientom podieľať sa na určovaní životných podmienok v zariadení.
6. Spolupracujeme s rodinou, obcou a komunitou pri utváraní podmienok na návrat do prirodzeného prostredia pri rešpektovaní osobných cieľov, potrieb, schopností a zdravotného stavu klienta.

Ťažiskom zamerania našich služieb na klienta je

1. Správna informovanosť občana o poskytovaných sociálnych službách.
2. Individuálny prístup ku klientovi prostredníctvom individuálneho plánu.
3. Vzťahová opatera prostredníctvom kľúčových pracovníkov.
4. Denná komunikácia s klientom na princípe „politiky otvorených dverí“.
5. Aktívna spolupráca s externými odborníkmi najmä v zdravotníckej oblasti.
6. Správna a včasná informovanosť rodinných príslušníkov o vývoji sociálneho a zdravotného stavu klienta a spolupráca s nimi.

V Sučanoch, dňa 13.12.2019

Mgr. Denisa Dučová

riaditeľ zariadenia